Meldal kirke

Meldal kirke er en langkirke fra 1988 i Meldal i Orkland kommune i Trøndelag. Byggverket er i tre og har 400 sitteplasser. Den er reist etter tegninger av arkitekt John Mosand etter at den forrige kirken brant ned 16. juni 1981. Den tidligere kirken på stedet var fra 1651 og var oppført av byggmester Ole Jonsen Hindrum fra Hindrem i Leksvik. Han hadde en bedrift for kirkebygging i andre halvdel av 1600-tallet og oppførte eller deltok i oppføringen av en rekke kirkebygg i Trøndelag. Altertavlen og annet inventar var av blant annet Johan Contrafeier. Da man bygget en ny kirke på stedet ble den reist som en kopi av den gamle. Også interiøret med det barokke inventaret er gjenskapt. Den nye altertavlen og prekestolen er laget av Johan Rokkones. Referanser Kilder Peder Berge (1950). Meldal kyrkje. Meldal sokneråd. Alf Henry Rasmussen (1993). «Meldal kirke». Våre kirker. Norsk kirkeleksikon. Kirkenær: Vanebo forlag. s. 243. ISBN 82-75-27022-7. Meldal kirkekontor Eksterne lenker (no) «Meldal kirke». Kirkesøk. Den norske kirke. (no) «Meldal kirke». Kulturminnesøk. Riksantikvaren – Direktoratet for kulturminneforvaltning. (no) Meldal kirke på Pilegrimsledens hjemmesider